**DARBŲ PIRKIMO TECHNINĖ SPECIFIKACIJA**

1. **SĄVOKOS IR SUTRUMPINIMAI**

**1.1. Užsakovas** – uždaroji akcinė bendrovė „VILNIAUS VANDENYS“.

**1.2. Rangovas** – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subrangovus, darbuotojus ir kitus teisėtais pagrindais Rangovo darbų atlikimui pasitelktus asmenis.

**1.3. Sutartis** – Sutartis, sudaroma tarp Rangovo ir Užsakovo dėl Pirkimo objekto.

**1.4. Techninė specifikacija** **arba TS** – dokumentas, kuriame apibūdintas pirkimo objektas.

**1.5. Priėmimo-perdavimo aktas arba Aktas –** perdavimo–priėmimo aktas arba lygiavertis dokumentas, pasirašomas abiejų Sutarties Šalių, kuriame detaliai nurodomi Rangovo faktiškai atlikti ir Užsakovui perduodami Darbai (ar jų dalys), atitinkantys Techninę specifikaciją.

1. **PIRKIMO OBJEKTO PAVADINIMAS IR JO KIEKIAI/APIMTYS**
   1. **Šalčininkų vandenvietės rekonstravimo darbai** (toliau – **Darbai**).
   2. Pirkimo objektas nėra skaidomas į pirkimo objekto dalis.

**2.3. Kiekiai/Apimtys:** Perkamas Darbų kiekis **yra konkretus.** Numatoma pagal Užsakovo pateiktą techninį projektą „Hidrotechninio statinio ir inžinerinių tinklų adresu Šv. Jono Pauliaus II g. 15, Šalčininkai (sklypo kad. Nr. 8542/0001:449) statybos, rekonstravimo, kapitalinio remonto, paprastojo remonto, griovimo projektas“, suprojektuoti (parengti darbo projektą) ir pastatyti/įrengti, suremontuoti, rekonstruoti ir nugriauti:

2.3.1. Vandens ruošimo įrenginių pastatas (vandens ruošykla) (sklypo plane pažymėjimas -1-), nauja statyba;

2.3.2. Švaraus vandens rezervuaro nauja statyba (sklypo plane pažymėjimas -2-);

2.3.3. Paplavų sėsdintuvo rezervuaro nauja statyba (sklypo plane pažymėjimas -3-);

2.3.4. Vandens gręžinių požeminės dalies (šulinių) paprastasis remontas (sklypo plane pažymėjimas - Gr.5-; -Gr.6-; -Gr.9-; -Gr.10-; -Gr.11-);

2.3.5. Esamo pastato-transformatorinės paprastasis remontas (sklypo plane pažymėjimas -5-);

2.3.6. Tvoros nauja statyba;

2.3.7. Vietinės reikšmės vidaus privažiavimo kelio ir aikštelės nauja statyba;

2.3.8. Vandentiekio tinklų rekonstravimas ir nauja statyba;

2.3.9. Nuotekų tinklų nauja statyba;

2.3.10. Gamybinio-buitinio pastato griovimas (sklypo plane pažymėjimas -6-);

2.3.11. Gręžinių antžeminės dalies griovimas (sklypo plane pažymėjimas -Gr.P.102-; -Gr.P.9-; -Gr.P.11-; -Gr.P.102-; -Gr.P.6-; -Gr.P.142-; -Gr.P.5-);

2.3.12. kiti darbai, nurodyti techniniame projekte.

2.3.13. Papildomai Rangovas turi įsivertinti techniniame projekte nenumatytus darbus /medžiagas, kuriuos turės numatyti darbo projekte ir įrengti:

2.3.13.1. Laiptus, turėklus gaminti iš nerūdijančio plieno;

2.3.13.2. Už paplavų rezervuaro numatyti ir įrengti kvapus sulaikančius atbulinius vožtuvus;

2.3.13.3. Šulinyje L1-10 įrengti hidrostatinį lygio daviklį, kuriuo bus valdoma sklendė Nr. F3-1. Sklendės valdymo pavara su pozicionavimu;

2.3.13.4. Papildyti į dispečerinę perduodamus parametrus kompresoriaus darbo parametrais (dirba/nedirba, darbo ciklo trukmė);

2.3.13.5. Atbuliniai vožtuvai DN 10-50 nespyruokliniai su horizontaliu disku, korpusas ir tarpiklis turi būti iš bronzos arba nerūdijančio plieno;

2.3.13.6. Rezervuaro vėdinimo kaminėlių konstrukcijoje numatyti ir įrengti papildomus filtrus;

2.3.13.7. Rezervuarų persiliejimo vamzdynuose numatyti hidraulines užsklandas ir atbulinius vožtuvus kvapų ir skysčių patekimą į rezervuarus;

2.3.13.8. Rezervuaro ištuštinimo vamzdynuose numatyti atbulinius vožtuvus;

2.3.13.9. Rezervuaro ištuštinimo sklendžių montavimą numatyti kameroje;

2.3.13.10. Numatyta įeigos kontrolės sistema turi būti integruota į apsauginę signalizaciją;

2.3.13.11. Video kameros turi turėti analitiką;

2.3.13.12. Įrengti papildomą video stebėjimo kamerą ant pastato ašies B-2 kampo, nukreiptą į rezervuarą;

2.3.13.13. Patekimas į elektros įrenginių patalpą Nr.02 turi būti numatytas su įeigos kontrole;

2.3.13.14. Visuose gręžiniuose numatyti:

a) individualią gręžinio vandens apskaitą (debitmatį) su duomenų perdavimu į SCADA;

b) individualią gręžinio elektros sąnaudų apskaitą su duomenų perdavimu į SCADA;

c) gręžinių g/b šuliniuose/kamerose apsaugos nuo užpylimo daviklius/sensorius su duomenų perdavimu į SCADA;

2.3.13.15. Visų lipynių, kopėčių pakopos turi būti neslidžios (perforuotos);

2.3.13.16. Liukų dangčiai į rezervuarus turi turėti atidarymo magnetinius daviklius (herkonus) sustiprintu, hermetišku korpusu iš aliuminio; laidai metaliniame apvalkale;

2.3.13.17. Šč-303 0,4kV ĮPS-1 skyde numatyti papildomus rezervinius automatinius išjungėjus (2 (du) vienetus) su ne mažiau negu C200A - saulės jėgainės prijungimui kiekvienoje šynų sekcijoje po vieną vienetą.

2.4. Rangovas visas galimas išlaidas įskaičiuoja į Darbų įkainį ir (ar) kainą. Siūlomame įkainyje ir (ar) kainoje turi būti įskaičiuotos visos Rangovo išlaidos ir mokėtini mokesčiai, būtini tinkamam Sutarties įvykdymui. Rangovas turi įsivertinti, kad atliekant Techninėje specifikacijoje nurodytus darbus galimas neesminis techninio projekto sprendinių pakeitimas - iki 3 proc. nukrypimas nuo statinio projekto bendrųjų statinio rodiklių, t. y. papildomas apmokėjimas už nurodytą pakeitimą nenumatytas.

2.5. Rangovas prisiima visą riziką dėl ne nuo Užsakovo priklausančių aplinkybių, dėl kurių padidės su Sutarties vykdymu susijusios Rangovo išlaidos ir Sutarties vykdymas taps sudėtingesnis (Rangovui padidės įsipareigojimų vykdymo kaina). Darbų kaina ir (ar) įkainiai jokiais atvejais nebus didinami, išskyrus Pirkimo sąlygose nustatytus kainos ir (ar) įkainių peržiūros procedūros atvejus.

2.6. Rangovas turi apmokėti visus kaštus, susijusius su informacinių stendų ir nuolatinių aiškinamųjų stendų pastatymu ir priežiūra visą jų įrengimo laikotarpį. Informaciniai stendai ir nuolatiniai aiškinamieji stendai turi būti įrengti projekto statybvietėse atitinkamai pagal Statybos įstatymo bei ES lėšomis finansuojamų projektų reikalavimus. Informaciniai stendai turi būti įrengti prieš pradedant statybos darbus ir turi būti pašalinami po Statybos užbaigimo bet ne vėliau kaip iki galutinio atliktų darbų akto pateikimo dienos, pakeitus juos nuolatiniais aiškinamaisiais stendais.

2.7. Rangovas turi įsigyti ir apmokėti visas leidimų ir darbų išlaidas, susijusius su laikinu elektros energijos, vandens tiekimu ir pan. statybos poreikiams. Laikinų elektros įrenginių medžiagos, įranga ir instaliavimas turi atitikti elektros energiją tiekiančios įmonės išduotas technines sąlygas. Vanduo, reikalingas vamzdynų plovimui ir išbandymui, yra Rangovo išlaidos. Rangovas turi apmokėti už sunaudotą elektros energiją, vandenį ir kitas komunalines paslaugas pagal tuo metu galiojančius tarifus.

1. **REIKALAVIMAI PIRKIMO OBJEKTUI**

**Esamos situacijos aprašymas**

Vandens ruošimo įrenginių vandenvietėje nėra, todėl nevalytas vanduo iš gręžinių tiesiogiai yra tiekiamas vartotojams. Vandenvietėje išgaunamo vandens kokybė yra prastos kokybės, neatitinka reikalavimų geriamos kokybės vandeniui, jis turi būti ruošiamas prieš tiekiant jį vartotojams. Vanduo neatitinka Lietuvos higienos normos HN 24:2023 „Geriamojo vandens saugos ir kokybės reikalavimai“ reikalavimų. Siekiant užtikrinti nepertraukiamą tinkamos kokybės vandens tiekimą, būtina įrengti naujus vandens ruošimo įrenginius.

Lauko vandentiekio tinklai yra seni, susidėvėję, pažeisti korozijos. Uždaromoji armatūra sugedusi, užrūdijusi, nereguliuojama.

Vanduo, išgaunamas arteziniuose gręžiniuose. Šiuo metu vandenvietės teritorijoje yra 8 vandens gręžiniai, tačiau tik 5 eksploatuojami. Esami gręžinio siurbliai veikia pagal vandens bokšto lygį. Numatoma įrengti dažnines pavaras gręžinio siurbliams. Gręžinių žiotyse esantys vamzdynai ir armatūra bei vamzdynai nuo gręžinių susidėvėję.

Vandens tiekimo ir paruošimo sistemos šiuo metu nėra dispečerizuotos ir neautomatizuotos, vykdomi tik lokalūs procesai.

Vandenvietės teritorija aptverta 1,8 m aukščio tvora. Dalis teritorijos aptverta vielos tinklo tvora, dalis - spygliuotos vielos, vietomis aptvėrimo nėra. Įvažiavimo į vandenvietę vietoje yra vartai, jų būklė patenkinama.

* 1. **Pirkimo objekto aprašymas**

3.1.1. Vykdydamas sutartį rangovas privalo vadovautis techninės specifikacijos reikalavimais ir Lietuvos Respublikos teisės aktais, reglamentuojančiais nurodytų darbų ir projektavimo paslaugų atlikimą, UAB „Vilniaus vandenys“ patvirtintomis techninėmis specifikacijomis ir technine politika, skelbiamais http://www.vv.lt/lt/partneriams.

Rangovas turės:

3.1.2. Gauti visus reikiamus privalomuosius dokumentus tinklų ir inžinerinių statinių projektavimui (darbo projekto parengimui);

3.1.3. Pagal Užsakovo pateiktą techninį projektą, Rangovas turės parengti ir susiderinti su Užsakovu darbo projektą, kuriame bus detalizuojami techninio projekto sprendiniai. Darbo projektas turi būti rengiamas vadovaujantis STR 1.04.04:2017 „Statinio projektavimas, projekto ekspertizė“ bei kitų statinio projektavimą ir statybą reglamentuojančių teisės aktų reikalavimais, tyrinėjimų duomenimis, šiais Užsakovo reikalavimais bei prisijungimo sąlygomis.

3.1.3.1. Darbo projektas turi būti rengiamas ant galiojančių topografinių geodezinių planų. Rangovo parengtas darbo projektas turi būti tokio detalumo, kaip nustatyta statybos techniniame reglamente STR 1.04.04:2017 „Statinio projektavimas, projekto ekspertizė“. Statybos darbų metu numatomų naudoti medžiagų, įrangos techniniai parametrai turi atitikti reikalavimus išdėstytus šiuose skyriuose, techninėse specifikacijose.

3.1.3.2. Rangovas turi atkreipti dėmesį į tai, kad kai kurie darbai dėl objektyvių priežasčių (pvz. dėl pasikeitusių aktų reikalavimų, techninės politikos pakeitimų ir kt.) gali būti neįtraukti į Užsakovo pateiktą techninį projektą ir šiuos Užsakovo reikalavimus ir reikalavimai gali būti papildyti rengiant darbo projektą (smulkūs, neesminiai pakeitimai). Konkretūs darbai paaiškės rengiant darbo projektą. Visi neįtraukti darbai priskiriami Rangovo rizikai.

3.1.3.3. Darbo projekto dokumentacija turi būti parengta lietuvių kalba. Visi brėžiniai bei tekstiniai dokumentai turi būti komplektuojami ir įrišami vienoda forma, projekto bylos turi turėti vienodus viršelius, apiforminimą bei įrišimo būdą.

3.1.3.4. Parengus darbo projektą, Rangovas privalo pateikti Užsakovui projektą PDF ir dwg formatu derinimui. Užsakovas patikrins projekto sprendinių atitikimą Sutarčiai ir pateiks pastabas arba raštišką pritarimą.

3.1.3.5. Gavus raštišką Užsakovo pritarimą darbo projekto konstrukcinės dalies sprendiniams, pateikti darbo projekto konstrukcinę dalį projekto ekspertizei (ekspertizės atlikimo terminas 15 d. d.). Esant pastaboms jas ištaisyti ir pakartotinai pateikti pataisytą ekspertizei dokumentaciją su atsakymais į pastabas (ekspertizės po pastabų terminas 5 d. d.). Už ekspertizę mokės Užsakovas;

3.1.3.6. Statybos darbai atliekami tik tada, kai Užsakovas patvirtina darbo projektą nustatyta tvirtinimo tvarka. Rangovas pateikia pilnai sukomplektuotą 1 (vieną) darbo projekto egzempliorių popierinėje formoje bei kompiuterinėje laikmenoje. Kompiuterinėje laikmenoje įrašomos projektų kopijos, minimalus raiškos reikalavimas – 200 dpi. Kompiuterinėje laikmenoje brėžiniai turi būti pateikti DWG bei PDF formatuose.

3.1.4. Prieš pradedant statybos darbus pateikti informaciją www.planuojustatyti.lt apie numatomą statybos pradžią, Rangovo, statinio statybos vadovo bei statinio statybos techninės priežiūros vadovo paskyrimą ne vėliau kaip prieš 1 darbo dieną iki statybos pradžios;

3.1.5. Statybos darbų vykdymo metu pildyti elektroninį statybos darbų žurnalą (statyboszurnalas.lt), už žurnalą mokės Užsakovas;

3.1.6. Rangovas privalo savo lėšomis atlikti visus reikalingus statybos aikštelės paruošimo darbus (teritorijos aptvėrimas, medžių, krūmų kirtimas, laikinų privažiavimo kelių įrengimas).

3.1.7. Atlikti statinio projekto vykdymo priežiūros organizavimą ir vykdymą statybos techninio reglamento STR 1.06.01:2016 „Statybos darbai. Statinio statybos priežiūra“ nustatyta tvarka;

3.1.8. Pastatyti naujus statinius pagal parengtą techninį ir darbo projektus;

3.1.9. Atlikti TV vamzdynų diagnostiką;

3.1.10. Atlikti vandentiekio tinklų stiprumo ir sandarumo bandymus;

3.1.11. Atlikti vandentiekio tinklų praplovimą kamščio pagalba;

3.1.12. Dezinfekuoti pastatytus vandentiekio tinklus ir gauti teigiamus vandens tyrimų rezultatus (pažymą);

3.1.13. Atlikti naujai pastatytų rezervuarų sandarumo bandymus;

3.1.14. Pagal parengto techninio projekto „E“ ir „PVA“ dalis įrengti procesų automatizavimo ir duomenų perdavimo sistemą (SCADA);

3.1.15. Išbandyti pastatytas (įrengtas) sistemas;

3.1.16. Pateikti pagal reikalavimus pasiektus paruošto vandens kokybės rezultatus (pažymą);

3.1.17. Pateikti sistemų eksploatavimo instrukcijas lietuvių kalba ir apmokyti Užsakovo personalą;

3.1.18. Parengti požeminių inžinerinių tinklų kontrolines geodezines nuotraukas pagal GKTR 2.11.03:2014 tvarką;

3.1.19.Parengti statinio kadastro duomenų bylas (kadastro duomenų nustatymo metu pagal įstatymų reikalavimus parengtų planų, užpildytų kadastro formų ir kitų dokumentų apie nekilnojamąjį turtą, sukomplektuotą rinkinį), kurios turi būti pateiktos su išankstine VĮ „Registrų centras“ patikra;

3.1.20. Parengti darbo projekto paskutinės versijos brėžinius su žyma „Taip pastatyta“;

3.1.21. Atlikti statybos užbaigimo procedūras, kurios nustatytos Lietuvos Respublikos teritorijų planavimo ir statybos valstybinės priežiūros įstatyme ir kituose teisės aktuose reglamentuojančiuose šių paslaugų atlikimą, pateikti visus reikiamus dokumentus per IS „Infostatyba“, statybos užbaigimo dokumento gavimui (pagal įgaliojimą). Rangovas turės apmokėti visas išlaidas (mokestį už statybos užbaigimo dokumentą, statinio (dalies) ekspertizės rangovo paslaugas deklaracijos tvirtinimui ir kt.) susijusias su statybos užbaigimo dokumento gavimu;

3.1.22. Darbai bus vykdomi visą parą veikiančiame objekte ir statybos darbų vykdymas neturi turėti neigiamos įtakos nepertraukiamai vandentiekio stoties veiklai;

3.1.23. Rangovas, nepertraukiamam vandens tiekimui esamiems vartotojams, turės įrengti laikinąją vandens tiekimo liniją kokybiško vandens tiekimo užtikrinimui esamiems vartotojams, atjungiant rekonstruojamus ruožus ilgesniam laikotarpiui;

3.1.24. Vandens tiekimo nutraukimas esamiems vartotojams galimas suderinus su Užsakovu atjungimo laiką ne mažiau kaip prieš 14 dienų iki vandens atjungimo dienos, bet ne ilgesniam kaip 6 val. laikotarpiui (nuo 9:00 val. iki 15:00 val.);

3.1.25. Demontuotus metalo vamzdynus, įrenginius ir kitas metalo konstrukcijas Rangovas privalo pristatyti adresu Lazdynėlių g. 23, Vilnius ir perduoti Užsakovo atstovui surašant perdavimo – priėmimo aktą. Demontuotus kitos nei metalo medžiagos vamzdynus, netinkamą panaudojimui iškastinį gruntą, gelžbetonines konstrukcijas, betono ir kitų medžiagų atliekas Rangovas privalo savo lėšomis utilizuoti prisilaikant Atliekų tvarkymo įstatyminiais aktais ir tvarkomis.

3.1.26. Įrangai (II kėlimo siurbliai, dažnio keitikliai, orapūtės, praplovimo siurbliai, kompresoriai) turi būti taikoma ne mažiau kaip 24 mėn. nemokama kokybės garantija. Garantinis laikotarpis prasideda nuo įrangos sumontavimo momento, t. y. Akto pasirašymo dienos.

1. **DARBŲ VYKDYMO VIETA, TERMINAI IR TVARKA**
   1. **Darbų vykdymo vieta –** Šalčininkų r. sav., Šalčininkų m., Šv. Jono Pauliaus II g. 15.

4.2. **Darbų vykdymo terminas:**

4.2.1. Darbo projektas turi būti parengtas ir suderintas (įskaitant konstrukcinės dalies ekspertizės išvadą) per 4 mėn. nuo Sutarties įsigaliojimo;

4.2.2. Statybos darbai turi būti užbaigti ir parengtos požeminių inžinerinių tinklų kontrolinės geodezinės nuotraukos bei statinio kadastro duomenų bylos per 10 mėn. nuo Sutarties įsigaliojimo dienos;

4.2.3. Statybos užbaigimo procedūros turi būti atliktos per 2 mėn. nuo 4.2.2. punkte nurodyto darbų užbaigimo termino (per 12 mėn. nuo Sutarties įsigaliojimo);

4.2.4. Apmokėjimas: per 1 mėn.;

4.2.5. Sutarties galiojimo terminas, įskaitant apmokėjimo terminą, yra 13 mėn.

4.3. **Darbų vykdymo tvarka:**

4.3.1. Darbai bus vykdomi pagal suderintą darbų atlikimo grafiką (žr. Techninės specifikacijos 6.1 p.).

**4.4. Aktavimo tvarka:**

4.4.1. Už Darbus pagal Darbų kainų žiniaraštį (žr. TS Priedą Nr. 4) bus apmokama taip:

• Aktas gali būti teikiamas Užsakovui pilnai 100 proc. atlikus Darbus kiekvienai darbų kainų žiniaraščio pozicijai atskirai; išskyrus žiniaraščio 5.2, 5.3, 5.4, 5.5, 9.2 pozicijas;

• Aktas gali būti teikiamas Užsakovui pilnai atlikus Darbus, nurodytus darbų kainų žiniaraščio pozicijose 5.2, 5.3, 5.4, 5.5, 9.2 kiekvienam kompl. atskirai.

Kartu su atliktų arbų aktu Rangovas turi pateikti atliktų objektų preliminarias požeminių inžinerinių tinklų kontrolines geodezines nuotraukas, kurios gali būti nesuderintos ir be šulinių kortelių, tačiau su šulinių dangčių ir dugnų (vamzdžio apačios) altitudėmis (taikoma žiniaraščio 8.1.1, 8.2.1 pozicijoms).

1. **DARBŲ KOKYBĖ IR TRŪKUMŲ ŠALINIMAS** 
   1. Darbų trūkumais bus laikomi Darbų ir (ar) panaudotų medžiagų ar kitų dalių neatitikimai Techninės specifikacijos reikalavimams, Lietuvos Respublikos teisės aktams, statybos techniniams reglamentams, standartams, Darbų ir (ar) jų rezultatų gedimai, deformacijos, atsiradę iki garantinio laikotarpio pradžios (pvz.: nesandarumas).
   2. Rangovas privalo garantuoti, kad Darbai bus atlikti kokybiškai, tinkamai ir laiku. Darbai atlikti nekokybiškai turi būti ištaisyti nuo Užsakovo rašytinio reikalavimo dėl trūkumų šalinimo pateikimo dienos ne vėliau kaip per *10 darbo dienų.*
2. **SUTARTIES VYKDYMO METU PATEIKIAMA DOKUMENTACIJA**

Rangovas privalės pateikti ir suderinti su Užsakovu:

6.1. Grafiką per 14 k. d. nuo Sutarties įsigaliojimo dienos (Grafikas turi būti savaičių tikslumu). Grafikas turi būti parengtas atsižvelgiant į šios Techninės specifikacijos reikalavimus atskirų darbų atlikimo terminams. Atskiri darbai, kurių atlikimo pradžia, pabaiga ar terminas nėra detaliai nurodyti Techninėje specifikacijoje turi būti numatyti Grafike, įvertinant Rangovo pagrįstas galimybes įvykdyti darbus Grafike numatytais terminais. Grafiko apačioje pagal darbų pozicijas turi būti pateiktos ir planuojamų atlikti ir aktuoti darbų vertės. Atlikti darbai turi sutapti su aktavimu, aktavimas Grafike turi būti planuojamas tą patį kalendorinį mėnesį, kurį yra baigiami atitinkamos žiniaraščio (Techninės specifikacijos Priedas Nr. 4) eilutės darbai. Jei Rangovas atliks darbus anksčiau nei nurodyta Grafike, aktas teikiamas grafike numatytai sumai ne anksčiau 2 mėn. nei nurodyta Grafike;

6.2. Statinio statybos projektą, išpildomąją dokumentaciją, kadastrinių matavimų bylas su išankstine VĮ „Registrų centras“ patikra, mikrobiologinių tyrimų pažymas, TV diagnostikos ataskaitą, atliktų darbų aktus. Taip pat Rangovas (pagal įgaliojimą) turės atlikti statinių statybos užbaigimo procedūras, pateikti visus reikiamus dokumentus per Lietuvos Respublikos statybos leidimų ir statybos valstybinės priežiūros informacinės sistemos (IS) „Infostatyba“ išorinę svetainę statybos užbaigimo dokumento gavimui ir pateikti užbaigimo dokumentą.

1. **RANGOVO IR UŽSAKOVO ĮSIPAREIGOJIMAI**

**7.1. Rangovo įsipareigojimai:**

7.1.1. Atlikti Darbus profesionaliai, kokybiškai ir laiku, vadovaujantis Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Darbų atlikimą.

7.2. **Užsakovo įsipareigojimai:**

7.2.1. Bendradarbiauti su Rangovu, teikiant reikalingą informaciją Sutarties vykdymo metu.

7.2.2. Priimti iš Rangovo kokybiškai atliktus Darbus, atitinkančius teisės aktų ir Sutartyje ir Techninėje specifikacijoje numatytus Darbų reikalavimus, ir tinkamai bei laiku atsiskaityti su Rangovu Sutartyje numatytomis sąlygomis.

7.2.3. Užsakovas sudarys galimybę Rangovui darbų metu naudotis vandeniu (praplovimui, bandymams). Už darbų vykdymo metu sunaudotą vandenį Rangovas Užsakovui sumokės užbaigus objektą pagal apskaičiuotą suvartotą vandens kiekį.

**8. PRIEDAI**

Priedas Nr. 1. - Techninis projektas;

Priedas Nr. 2.1. - Mechanikos medžiagų, gaminių techninės specifikacijos ir jų atitikimas;

Priedas Nr. 2.2. - Elektrotechnikos, automatizacijos techninės specifikacijos ir jų atitikimas;

Priedas Nr. 3.1. - Konkrečiai siūlomos medžiagos, gaminiai ir jų gamintojai;

Priedas Nr. 3.2. - Konkrečiai siūlomos elektrotechnikos ir automatikos medžiagos, gaminiai ir jų gamintojai;

Priedas Nr. 4. - Darbų kainų žiniaraštis;

Priedas Nr. 5. - Statybą leidžiantis dokumentas.